Ein nevnd við fimm limum fekk til uppgávu at kanna málið gjøllari, og Ólavur á Heygum gjørdist formaður í nevndini. Føroya Banki stovnaður Løgtingsnevndin við Ólavi á Heygum metti ikki, at nóg mikið av peningi var í Føroyum til at stovna ein sjálvstøðugan, føroyskan banka, og 12. august í 1904 bað nevndin Den danske Landmandsbank stovna eina deild í Føroyum. Sjóvinnubankin stovnaður Í 1929 stovnaðu menn í Føroya Skipara- og Navigatørfelag ein grunn, sum skuldi fíggja ta skjótt vaksandi fiskivinnuna. Holm Jacobsen, keypmaður, upp fyri Skipara- og Navigatørfelagnum at stovna ein banka við peninginum úr Sjóvinnulánsgrunninum. Tann 6. oktober í 1932 avráddi nevndin í Sjóvinnulánsgrunninum at stovna P/F Sjóvinnubankan. Samanleggingin var úrslit av, at Føroya Landsstýri gjøgnum Fíggingargrunnin frá 1992 gjørdist meirilutapartaeigari í báðum bankunum árið fyri. Búmerkið við gamla sjómanninum fór í søguna, men navnið Føroya Banki varð varðveitt. Við keypinum fekk Føroya Banki fótin innum á danska marknaðinum, og virksemið hjá bankanum vaks 50 prosent eftir einum degi. Hóast fíggjarkreppan rakti nógvar bankar meint, megnaði BankNordik í 2010 at fáa besta úrslitið í søgu bankans. Felags navn og samleiki á øllum marknaðum styðjar uppundir strategi bankans um at vera ein sterkur viðleikari í útnorðri og Danmark. Virksemi bankans varð sostatt økt munandi, og haraftrat varð bankin vorðin altjóðagjørdur við børsskráseting. Inntil 2021 fevndi virksemið hjá samtakinum um bankavirksemi í Føroyum, Danmark og Grønlandi umframt tryggingar- og meklaravirksemi í Føroyum. Sølan av danska virkseminum Tann 1. februar 2021 varð danska virksemið hjá BankNordik selt til Spar Nord. Áðrenn sølan varð framd, hevði bankin gjørt stór framstig á danska marknaðinum, men hækkandi kapitalkrøvini-ið BankNordik sum SIFI-peningastovnur (Systemically Important Financial Institution) skal lúka-høvdu við sær, at bankin skuldi vera betri bjálvaður enn kappingarneytarnir á danska marknaðinum. Kapitalkrøvini vóru sostatt ein vansi fyri møguleikarnar hjá bankanum at standa seg í kappingini við aðrar danskar peningastovnar. Í Føroyum og Grønlandi virkar bankin undir á leið somu treytum sum kappingarneytarnir, og tí eru kapitalkrøvini ikki ein avbjóðing fyri kappingarførið á teimum marknaðunum. Eftir søluna av danska virkseminum hevur BankNordik hugsavnað seg um at røkja góða sambandið við viðskiftafólkini og at veita kappingarførar tænastur til privat húski og vinnulív í Føroyum og Grønlandi. Málið er at varðveita góðu marknaðarstøðuna í Føroyum og at skapa lønandi vøkstur í Grønlandi. Í dag starvast umleið 250 fólk í BankNordik-samtakinum, sum hevur høvuðssæti í Tórshavn. Í Føroyum eru deildirnar fimm í tali, og í Grønlandi hevur bankin eina deild.